אבן עזרא על תהלים עח כד
וימטר - הטעם: וכבר המטיר עליהם, כמו: וייצר ה' אלהים וכבר יצר.
ויאמר ה' למשה וכבר אמר.
ויסעו מרפידים וכבר נסעו.
ויאמר בת מי את וכבר אמר.
ויאמר אל משה אני חותנך ואחר ויבא ורבים ככה.
והטעם למה בקשו בשר תאוה? לנסות את השם.
ומה צורך היה להם לבשר והלא היה להם המן שהי' מתוק וערב ונקי ומלקטין אותו בלי טורח חנם?! והכה להם הצור ויש להם לספוקם, אמר: וימטר כי מן השמים ירד, ודגן שמים כי באויר יולד.